|  |  |
| --- | --- |
| grb-rh.bmp |  |
| Grb opcine SvJnB | **REPUBLIKA HRVATSKA****MEĐIMURSKA ŽUPANIJAOPĆINA SVETI JURAJ NA BREGU** |  |

 **OPĆINSKO VIJEĆE**

KLASA: 038-02/24-01/01

URBROJ: 2109-16-03-24-1

Pleškovec, 28. veljače 2024.

Na temelju članka 1. Zakona o pečatima i žigovima s grbom Republike Hrvatske („Narodne novine“ broj 33/95), Pravilnika za primjenu zakona o pečatima i žigovima s grbom Republike Hrvatske („Narodne novine“ broj 93/95) i članka 28. Statuta Općine Sveti Juraj na Bregu („Službeni glasnik Međimurske županije“ broj 30/23), Općinsko vijeće Općine Sveti Juraj na Bregu na 18. sjednici održanoj dana 28. veljače 2024. godine donosi

# **O D L U K U**

**O PEČATIMA OPĆINE SVETI JURAJ NA BREGU**

# **Članak 1.**

Ovom Odlukom utvrđuje se broj pečata općinskih tijela, Jedinstvenog upravnog odjela Općine, redni brojevi na pečatima, kvalificirani elektronički pečat te način uporabe i čuvanje pečata.

# **Članak 2.**

Utvrđuje se da svoj pečat imaju:

* 1. Općinsko vijeće,
	2. Općinski načelnik,
	3. Jedinstveni upravni odjel,
	4. Općina Sveti Juraj na Bregu - kvalificirani elektronički pečat.

# **Članak 3.**

Općinsko vijeće ima jedan pečat.

Pečat Općinskog vijeća okruglog je oblika, promjera 38 mm, s rednim brojem 1.

Na pečatu se nalazi grb Republike Hrvatske u sredini pečata te sljedeći sadržaj: u gornjem dijelu pečata REPUBLIKA HRVATSKA, OPĆINA SVETI JURAJ NA BREGU, a u donjem dijelu MEĐIMURSKA ŽUPANIJA, OPĆINSKO VIJEĆE, LOPATINEC.

Otisak pečata iz ovog članka upotrebljava se na aktima koje donosi Općinsko vijeće, predsjednik Općinskog vijeća i radna tijela Općinskog vijeća.

# **Članak 4.**

Općinski načelnik ima jedan pečat.

Pečat općinskog načelnika okruglog je oblika, promjera 38 mm, s rednim brojem 1.

Na pečatu se nalazi grb Republike Hrvatske u sredini pečata te sljedeći sadržaj: u gornjem dijelu pečata REPUBLIKA HRVATSKA, OPĆINA SVETI JURAJ NA BREGU, a u donjem dijelu MEĐIMURSKA ŽUPANIJA, OPĆINSKI NAČELNIK, LOPATINEC.

Otisak pečata iz ovog članka upotrebljava se na aktima koje donosi ili potpisuje općinski načelnik i radna tijela koja osniva općinski načelnik.

# **Članak 5.**

Jedinstveni upravni odjel Općine Sveti Juraj na Bregu ima jedan pečat.

Pečat Jedinstvenog upravnog odjela okruglog je oblika, promjera 38 mm, s rednim brojem 1.

Na pečatu se nalazi grb Republike Hrvatske u sredini pečata te sljedeći sadržaj: u gornjem dijelu pečata REPUBLIKA HRVATSKA, OPĆINA SVETI JURAJ NA BREGU, a u donjem dijelu MEĐIMURSKA ŽUPANIJA, JEDINSTVENI UPRAVNI ODJEL, LOPATINEC.

Otisak pečata iz ovog članka upotrebljava se na aktima koje donose pročelnik i službenici Jedinstvenog upravnog odjela koji su temeljem Pravilnika o unutarnjem redu Jedinstvenog upravnog odjela ovlašteni potpisivati pojedinačne akte.

# **Članak 6.**

#  Općina Sveti Juraj na Bregu ima jedan kvalificirani elektronički pečat.

# Naziv certifikata FINE za e-pečat glasi: OPĆINA SVETI JURAJ NA BREGU.

# Kvalificirani elektronički pečat koristi se za ovjeru elektroničkih dokumenata na kojima nije potreban elektronički potpis, ali izvornost i cjelovitost dokumenta trebaju biti osigurane.

# **Članak 7.**

Pečati Općinskog vijeća, općinskog načelnika i Jedinstvenog upravnog odjela te kvalificirani elektronički pečat čuvaju se u uredu pročelnika Jedinstvenog upravnog odjela.

# **Članak 8.**

Pročelnik Jedinstvenog upravnog odjela vodi evidenciju o izrađenim pečatima i žigovima koja sadrži: redni broj, brojčanu oznaku i datum rješenja Ministarstva uprave kojim je odobrena izrada pečata i žiga, otisak pečata i žiga, redni broj pečata i žiga, datum početka uporabe pečata i žiga, oznaku ustrojstvene jedinice koja rabi pečat i žig, potpis ovlaštenog djelatnika kojem su pečat i žig povjereni na uporabu, dan kada su pečat i žig dostavljeni nadležnom ministarstvu radi uništavanja i rubriku za primjedbe.

# **Članak 9.**

Ova Odluka stupa na snagu osmog dana od dana objave u „Službenom glasniku Međimurske županije“.

PREDSJEDNIK

Općinskog vijeća

**Anđelko Kovačić**